# வார்ப்புரு:நடப்பு நிகழ்வுகள்/நடப்பு மாதச் செய்திகள் மே 2008

- மே 31: ஜப்பானிய விண்ணாய்வு கூடமான கீபோவை ஏற்றிக் கொண்டு நாசாவின் டிஸ்கவரி விண்ணோடம் ஏழு விண்வெளி வீரர்களுடன் பன்னாட்டு விண்வெளி நிலையத்துக்கு புறப்பட்டது. (சிஎன்என்)
- மே 28: நேபாளத்தில் அதன் அரசியலமைப்பு அவை நாட்டை மக்களாட்சிக் குடியரசாக அறிவித்து 240 ஆண்டுகால மன்னராட்சியை முடிவுக்குக் கொண்டு வந்தது. (சிஃபி)
- மே 26: எதியோப்பியாவின் முன்னாள் தலைவர் மெங்கிஸ்து ஹைலி மரியாம் மீது 1978இல் இடம்பெற்ற படுகொலைகளுக்காக அவர் இல்லாத நிலையில் எதியோப்பிய நீதிமன்றம் ஒன்று மரணதண்டனை விதித்துத் தீர்ப்பளித்தது. (பிபிசி)
- மே 25:
- பீனிக்ஸ் விண்கலம் செவ்வாய்க் கோளில் வெற்றிகரமாகத் தரையிறங்கியது. (நாசா)
- இந்தியாவின் கர்நாடகா மாநில சட்டசபை தேர்தல்களில் பாரதீய ஜனதாக் கட்சி பெரும்பான்மையான இடங்களைப் பெற்று வெற்றி பெற்றது. (ரேடியோ ஆஸ்திரேலியா)
- மே 23: பத்து பூத்தே தீவு (Pedra Branca) மீதான அரசுரிமையை அனைத்துலக நீதிமன்றம் சிங்கப்பூருக்கு வழங்கியது. சிங்கப்பூருக்கும் மலேசியாவுக்கும் இடையில் இருந்த 28 ஆண்டுக்கால சர்ச்சை முடிவுக்கு வந்தது. இத்தீவுக்குச் சற்றுத் தள்ளியுள்ள இரண்டு சிறிய தீவுத்திட்டுகள் - மிடல் ரோக்ஸ், சவுத் லெட்ஜ் ஆகியவை மலேசியாவுக்குச் சொந்தமானவை என முடிவு செய்தது. (சனல்ஏசியா நியூஸ்), (மலேசியாஇன்று)
- மே 22: 2008 சிச்சுவான் நிலநடுக்கம்: நிலநடுக்கத்தில் இறந்தவர்களின் எண்ணிக்கை 51,151 ஆக அதிகரித்தது. (ஏஎஃப்பி)
- மே 20: சீனக் குடியரசின் (தாய்வான்) அரசுத் தலைவராக மா யிங்-ஜூ பதவியேற்றார். (பிபிசி)
- மே 19:
- தென்னாபிரிக்காவில் வெளிநாட்டவர்கள் மீது நடத்தப்பட்ட தாக்குதல்களை அடுத்து 13 பேர் கொல்லப்ப்பட்டனர். கிட்டத்தட்ட 6,000 பேர் வெளியேறினர். (பிபிசி செய்திகள்)
- சிச்சுவான் நிலநடுக்கத்தில் சிக்கியவர்களை மீட்கும் பணியில் ஈடுபட்ட 200 பேர் மண்சரிவில் சிக்கி இறந்தனர். (ஏபி)
- மே 18:
- கனடாவில் நிகழ்ந்த பனி வளைதடிப் பந்தாட்ட உலகக் கிண்ணப் போட்டிகளின் இறுதிச் சுற்றில் ரஷ்யா கனடாவை 5-4 என்ற கணக்கில் வென்று உலகக்கிண்ணத்தைப் பெற்றுக் கொண்டது. (ஏஎஃப்பி)
- 2008 சிச்சுவான் நிலநடுக்கம்: நிலநடுக்கத்தில் இறந்தவர்களின் எண்ணிக்கை 32,477 ஆக அதிகரித்தது. 14,000 பேரை காணவில்லை எனவும் 205,000 பேர் இடம்பெயர்ந்துள்ளனர் எனவும் அறிவிக்கப்பட்டுள்ளது. (புளூம்பேர்க்)
- மே 13: இந்திய நகரமான ஜெய்ப்பூரில் இடம்பெற்ற தொடர் குண்டுவெடிப்புகளில் குறைந்தது 60 பேர் கொல்லப்பட்டு 180 பேர் காயமடைந்தனர். (பிபிசி)
- மே 12: சீனாவின் சிச்சான் மாநிலத்தின் வென்சுவா மாவட்டத்தில் 7.8 ரிக்டர் அளவு நிலநடுக்கம் ஏற்பட்டதில் 12,000 பேருக்கு மேல் கொல்லப்பட்டனர். (ஏஎஃப்பி)
- மே 10: ஐக்கிய அமெரிக்காவில் வீசிய சூறாவளியில் ஒக்லகோமாவில் 6 பேரும் மிசூரியில் 4 பேரும் கொல்லப்பட்டனர். (நியூஸ்ஓகே)
- மே 9: ஹெஸ்புல்லா இயக்கம் லெபனானின் பெய்ரூட் நகரின் பெரும் பகுதியைக் கைப்பற்றியது. (ஏஎஃப்பி)
- மே 7:
- 3,000 கிமீ தூரம் செல்லக்கூடிய அக்னி 3 ஏவுகணையை இந்தியா வெற்றிகரமாகச் சோதித்தது. (பிபிசி)
- திமித்ரி மெட்வெடவ் ரஷ்யாவின் புதிய அதிபராக பதவியேற்றார். (பிபிசி)
- மே 6: சிலியில் சாய்ட்டன் எரிமலையின் சீற்றம் அதிகரித்தைத் தொடர்ந்து சாய்ட்டன், மற்றும் ஃப்பூட்டலேஃபு நகர மக்கள் அனைவரும் வெளியேறினர். (ராய்ட்டர்ஸ்)
- மே 4: சூறாவளி நர்கிஸ் பர்மாவைத் தாக்கியதில் குறைந்தது 22,000 பேர் கொல்லப்பட்டனர். பல கட்டிடங்கள் சேதமடைந்தன. (பிபிசி)
- மே 2: தெற்கு சூடானில் இடம்பெற்ற விமான விபத்தில் சூடானின் அமைச்சர் உட்படப் பலர் கொல்லப்பட்டனர். (AFP)
- மே 1:
- முன்னாள் இந்தியப் பிரதமர் ராஜீவ் காந்தி கொலை வழக்கில் ஆயுள் தண்டை பெற்ற நளினி சிறீகரன் தன்னை விடுதலை செய்யக் கோரி சென்னை உயர்நீதிமன்றில் வழக்குத் தாக்கல் செய்தார். (தினமலர்)
- சேர் மால்ட்டாவின் முதலாவது அரசு தலைவரும் உலகின் வயதில் கூடிய முன்னாள் அரசுத் தலைவருமான அந்தோனி மாமோ தனது 99வது அகவையில் காலமானார். (மால்ட்டா டைம்ஸ்)